b"\n_START_ARTICLE_\nDesastre del Hindenburg\n_START_SECTION_\nDesastre\n_START_PARAGRAPH_\nA les 7:25 p.m hora local, el Hindenburg s'incendi\xc3\xa0 i r\xc3\xa0pidament va quedar ple de flames._NEWLINE_No s'ha comprovat des d'on es va iniciar realment el foc i r\xc3\xa0pidament el dirigible es desequilibr\xc3\xa0._NEWLINE_Quan la cua del Hindenburg xoc\xc3\xa0 contra terra, una gran flama emerg\xc3\xad de la proa i mat\xc3\xa0 12 tripulants. Malgrat que el combustible d'hidrogen va cremar r\xc3\xa0pidament el gasoil va continuar cremant durant hores. Des de l'inici de l'incendi fins que el Hinderburg va xocar contra terra van passar de 32 a 37 segons. Cap de les c\xc3\xa0meres cinematogr\xc3\xa0fiques van captar l'inici del foc ._NEWLINE_Part de la carcassa feta de duralumini va ser transportada a Alemanya on va ser reciclada per a construir avions militars de la Luftwaffe, com tamb\xc3\xa9 es van usar  els dels LZ 127 Graf Zeppelin i LZ 130 Graf Zeppelin II  a partir de 1940._NEWLINE_Els incendis amb hidrogen s\xc3\xb3n menys destructius pels seus voltants que les explosions de gasolina degut a la flotabilitat de l'hidrogen  (H\xe2\x82\x82) que fa que la calor s'aixequi m\xc3\xa9s cap amunt en lloc de fer-ho per la circumfer\xc3\xa8ncia. L'hidrogen del Hindenburg es va cremar totalment en uns 90 segons.\n_START_SECTION_\nHip\xc3\xb2tesi de l'hidrogen\n_START_PARAGRAPH_\nPodria haver hagut una p\xc3\xa8rdua de gas hidrogen del dirigible que una vegada barrejat amb l'aire podria haver creat oxihidrogen i omplert l'espai entre la pell i les cel\xc2\xb7les._NEWLINE_Malgrat que el gas hidrogen podria haver estat odoritzat amb all, nom\xc3\xa9s es podria haver detectat en la zona de la fuita."